
REPUBLIKA HRVATSKA
TRGOVAČKI SUD U RIJECI

Z A P I S N I K
od 31. listopada 2017.
Sastavljen kod Trgovačkog suda u Rijeci, radi izjašnjenja o prijedlogu i rasprave o uvjetima za otvaranje stečajnog postupka nad dužnikom A. D. R. O. društvo s ograničenom odgovornošću za trgovinu i promet nekretninama Lovran (Općina Lovran), Oprić 92/B, MBS: 040187159, OIB: 58796131501

OD SUDA PRISUTNI:
Vera Jelenović, stečajni sudac
Danijela Fumić, zapisničar
Početak u 9,00 sati.

Utvrđuje se da su na današnje ročište pristupili:

Privremeni stečajni upravitelj: Boris Debelić
Za predlagatelja: nitko, dostava poziva uredna
Za dužnika: Roberto Grdinić osoba ovlaštena za dužnikovo zastupanje čiji je identitet sud utvrdio uvidom u osobnu iskaznicu broj 105049661  izdanu od PP Opatija 

Utvrđuje se da je ročištu pristupio odvjetnik Đorđe Perković kao punomoćnik Panoramske gradnje d.o.o.  Zagreb, punomoć prilaže, koji ističe da je njegova stranka otkupila razlučno pravo od H-ABDUCO  d.o.o. Zagreb, te će o tome naknadno dostaviti odgovarajuću dokumentaciju.  

Sud je uvidom u potvrdu Financijske agencije od 3. ožujka 2016. godine utvrdio kako dužnik ispunjava uvjete za stečaj s obzirom da je nesposoban za plaćanje.
Iz izvješća privremenog stečajnog upravitelja o financijsko-gospodarskom stanju dužnika od 23. listopada 2017. godine za utvrditi je kako dužnik od imovine ima samo nekretninu na otoku Krku i to dvojni stambeni objekt – građevinu izgrađenu na kč. 6216/2 površine 541 m2, upisana u zk. ul. 3714, k.o. Soline, te građevinsko zemljište k.č. 6216/1 površine 555 m2 upisano u zk. ul. 3714, k.o. Soline, dok nema lako unovčive imovine koja bi bila dostatna za pokriće troškova stečajnog postupka. 
Na izričit upit suda, Roberto Grdinić navodi kako su podaci iz izvješća privremenog stečajnog upravitelja točni,. Navodi da dužnik ima kuću i zemljište, račun mu je blokiran i nema odakle podmiriti dugove.  
Za zaključiti je (i s obzirom na odredbu članka 247. Stečajnog zakona objavljenog u NN 71/15 prema kojoj se nekretnina može na četvrtoj dražbi podati po početnoj cijeni od 1,00 kn) da bi se troškovi stečajnog postupka mogli podmiriti jedino ako bi netko predujmio minimalno 34.000,00 kn koji se iznos odnosi na 6.000,00 kn troškova prethodnog postupka u bruto iznosu, 4.000,00 kn troškova procjene nekretnine u bruto iznosu, troškove stečajnog upravitelja kroz 12 mjeseci u bruto iznosu od 8.000,00 kn, troškove računovodstvenog otvaranja i vođenja poslovnih knjiga kroz 12 mjeseci u bruto iznosu od 12.000,00 kn i 4.000,00 kn ostalih troškova kao izrada pečata, bankovni troškovi, troškovi materijala, poštarine itd.

Sud donosi
r j e š e n j e

1. Pozivaju se osobe koje imaju pravni interes za provedbom stečajnoga postupka nad dužnikom  A. D. R. O. društvo s ograničenom odgovornošću za trgovinu i promet nekretninama Lovran (Općina Lovran), Oprić 92/B, MBS: 040187159, OIB: 58796131501 da u roku od 15 dana uplate predujam za namirenje troškova prethodnoga i otvorenoga stečajnog postupka u iznosu od 34.000,00 kn na prolazni depozit suda koji se vodi kod Hrvatske poštanske banke d.d. Zagreb broj HR59 2390 0011 3000 0270 3.
1. Ako osobe iz točke I. ovoga rješenja ne predujme traženi iznos, sud će donijeti rješenje o otvaranju i zaključenju stečajnoga postupka nad dužnikom A. D. R. O. društvo s ograničenom odgovornošću za trgovinu i promet nekretninama Lovran (Općina Lovran), Oprić 92/B, MBS: 040187159, OIB: 58796131501.

Obrazloženje

	Predlagatelj je podnio sudu prijedlog za otvaranje stečajnog postupka nad dužnikom A. D. R. O. društvo s ograničenom odgovornošću za trgovinu i promet nekretninama Lovran (Općina Lovran), Oprić 92/B, MBS: 040187159, OIB: 58796131501.
Dana 30. lipnja 2017. doneseno je rješenje ovog suda posl. br. St-1446/2016-6 kojim je pokrenut prethodni postupak radi utvrđivanja uvjeta za otvaranje stečajnog postupka nad dužnikom.
Uvidom u potvrdu Financijske agencije od 3. ožujka 2016., sud je utvrdio da je dužnik nesposoban za plaćanje, te da su time ispunjeni uvjeti za otvaranje stečajnog postupka iz čl. 4. Stečajnog zakona. Što se tiče imovine, iz izvješća privremenog stečajnog upravitelja o financijsko-gospodarskom stanju dužnika od 23. listopada 2017. godine za utvrditi je kako dužnik od imovine ima samo nekretninu na otoku Krku i to dvojni stambeni objekt – građevinu izgrađenu na kč. 6216/2 povrđine 541 m2, upisana u zk. ul. 3714, k.o. Soline, te građevinsko zemljište k.č. 6216/1 površine 555 m2 upisano u zk. ul. 3714, k.o. Soline, dok nema lako unovčive imovine koja bi bila dostatna za pokriće troškova stečajnog postupka. Za napomenuti je da bi nekretnine stečajnog dužnika s obzirom na odredbu članka 247. Stečajnog zakona objavljenog u NN 71/15 prema kojoj se nekretnina može na četvrtoj dražbi podati po početnoj cijeni od 1,00 kn mogle biti unovčene upravo po cijeni od samo jedne kune.
Prema odredbi članka 132. stavak 1. i 2. Stečajnog zakona (objavljen u NN 71/15), ako prije otvaranja stečajnoga postupka sud utvrdi da imovina dužnika koja bi ušla u stečajnu masu nije dovoljna ni za namirenje troškova toga postupka ili je neznatne vrijednosti, rješenjem će pozvati osobe koje imaju pravni interes za provedbom stečajnoga postupaka da u roku od 15 dana uplate predujam za namirenje troškova prethodnoga i otvorenoga stečajnog postupka. Ako na taj način pozvane osobe ne predujme traženi iznos (u konkretnom slučaju minimalno 34.000,00 kn koji se iznos odnosi na 6.000,00 kn troškova prethodnog postupka u bruto iznosu, 4.000,00 kn troškova porcjene nekretnine u bruto iznosu, troškove stečajnog upravitelja kroz 12 mjeseci u bruto iznosu od 8.000,00 kn, troškove računovodstvenog otvaranja i vođenja poslovnih knjiga kroz 12 mjeseci u bruto iznosu od 12.000,00 kn i 4.000,00 kn ostalih troškova kao izrada pečata, bankovni troškovi, troškovi materijala, poštarine itd.)
Slijedom navedenog, a na temelju citiranih zakonskih odredbi, odlučeno je kao u izreci ovog rješenja.
Rijeka, 31. listopada 2017. 

                                                                                                        Sudac
                                                                                                 Vera Jelenović 

UPUTA O PRAVNOM LIJEKU:
	Protiv  ovog  rješenja nezadovoljna stranka može podnijeti žalbu u roku od 8 dana od   dana primitka istog. Dostava se smatra obavljenom istekom osmoga dana od dana objave pismena na mrežnoj stranici e-Oglasna ploča sudova. Žalba  se podnosi putem ovog  suda u tri  istovjetna primjerka, a o žalbi odlučuje Visoki trgovački sud  Republike  Hrvatske.

Dovršeno u 9,15 sati.

Sudac                        Privremeni st. upravitelj 


           						Zapisničar            		Stranke   

